หนูมีอะไรกับแฟนวันที่ 24 กับ 31 ธันวา 64 ไม่ได้ป้องกันแต่หลั่งนอก แต่แฟนก็เอาออกมาก่อนเสร็จทุกครั้ง ประจำเดือนมาครั้วล่าสุดถ้าจำไม่ผิดน่าจะประมาณวันที่ 15 ธันวา64 ซึ่งทุกทีจะมา7วันแล้วหาย พอเดือนมกราวันนี้ประจำเดือนไม่มาซักที เนื่องจากประมาณวันที่ 4 มกรามีอาการคลื่นไส้แล้วอาเจียนสาเหตุน่าจะมาจากเป็นกระเพาะแต่ก็มีความกังวลอีกอย่างคือเราท้องรึเปล่าบวกกับเครียดด้วย พอวันนี้ลองตรวจดู 1กับ2 อันแรกตรวจประมาณ6โมงซึ่งปวดฉี่แต่เผลอฉี่ไปแล้วได้ฉี่มาน้อยมากเลยตรวจก็ขึ้นขีดเดียว พอประมาณ9โมงปวดฉี่อีกก็เลยเข้าไปดูปรากฏว่าอันที่ 1กับ2มันขึ้นแบบในรูป ก็เลยตรวจใหม่อีกรอบเป็นอันที่ 3 ก็ขึ้นแบบในรูป แต่อันที่1กับ2 มันไม่ขึ้นเป็นเชิงขีดๆ แต่มันขึ้นแบบเลอะๆไม่ใช่ขีดอ่ะค่ะ แล้วประจำเดือนไม่ซักทีก็เลยมีความกังวลและเครียดมากกกก มีวิธีลดความเครียดไม่ให้เราคิดมากเรื่องนี้มั้ยคะ แล้วสรุปท้องมั้ยคะ แงงง
สวัสดีค่ะ เนื่องจากไม่เห็นรูปที่แนบให้มา แต่การที่ประจำเดือนเลยกำหนดมาหลายวันแล้ว ประกอบกับการที่มีเพศสัมพันธ์มานานเกิน 2 สัปดาห์แล้ว การจะตรวจหาการตั้งครรภ์จากปัสสาวะ สามารถตรวจในช่วงใดก็ได้ ไม่จำเป็นต้องเป็นปัสสาวะแรกในช่วงเช้าเท่านั้น ดังนั้น หากผลตรวจไม่ชัดเจน ก็ควรตรวจดูซ้ำอีกครั้ง และให้อ่านผลภายในไม่เกิน 5 นาที ไม่ตั้งทิ้งไว้นานเกินแล้วจึงนำมาอ่านผล เพราะอาจขึ้น 2 ขีดได้จากรอยระเหยของปัสสาวะค่ะหากไม่มั่นใจในการอ่านผล ก็ควรไปตรวจที่คลินิกหรือโรงพยาบาลค่ะ จะได้ไม่ต้องเครียดและวิตกกังวลค่ะ เพราะความเครียดและวิตกกังวล ย่อมทำให้ประจำเดือนมาช้าได้ค่ะ